
Ehituslubade ja kirjalike nõusolekute väljastamine

1. ASJAOLUD JA MENETLUSE KÄIK

Läbivaatamiseks laekus krunti omanikult ehituslubade ja kirjalike nõusolekute taotlused Mõisa tn 1a asuva lasteaia- ja majandushoone rekonstrueerimiseks ning kanalisatsiooni, välisveetorustiku, soojustrassi, välisvalgustuse, piirdeaia ja heakorrastuse ehitamiseks, koos seadusega ettenähtud korras kooskõlastatud ehitusprojektiga ning riigilõivu maksekorraldusega. 

2.    ÕIGUSLIKUD ALUSED

2.1. Kohaliku omavalitsuse korralduse seadus § 30 lõike 1 punkt 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
2.2. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.3. Narva linna ehitusmääruse §24  lg 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
2.4. Narva Linnavolikogu 29. mai 2003. a määruse nr 28/17 "Narva Linnavalitsuse kirjalike nõusolekute väljaandmise ja nende väljastamise keeldumise õiguse delegeerimine".
3. OTSUS

3.1.  Väljastada ehitusload Mõisa tn 1a lasteaia- ja majandushoone rekonstrueerimiseks ning heakorrastuse ehitamiseks;

3.2. Väljastada kirjalikud nõusolekud Mõisa tn 1a vee- ja kanalisatsioonitorustiku, soojustrassi, välisvalgustuse, piirdeaia ja heakorrastuse ehitamiseks.
4. RAKENDUSSÄTTED

4.1. Korraldus jõustub seadusega ettenähtud korras.
4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

